የደኢህዴን ስራ አስፈጻሚ ኮሚቴ መደበኛ ስብሰባውን እያካሄደ ነው
የደቡብ ኢትዮጵያ ህዝቦች ዴሞክራሲያዊ ንቅናቄ (ደኢህዴን) ስራ አስፈጻሚ ኮሚቴ በአርባምንጭ ከተማ መደበኛ ስብሰባውን እያካሄደ ነው፡፡ከደኢህዴን ማዕከላዊ ኮሚቴ ጽህፈት ቤት እንዳስታወቀው ስራ አስፈጻሚ ኮሚቴው በስብሰባው በ10ኛ ድርጅታዊ ጉባኤ የተቀመጡ አቅጣጫዎችንና የስድስት ወራት አፈጻጸምን ይገመግማል፡፡የፖለቲካና የድርጅት ጉዳዮች፣ ሃገራዊና ክልላዊ የፖለቲካና ጸጥታ ጉዳዮች ላይም እንደሚወያይ ተገልጿል፡፡በእድገትና ትራንስፎሜሽን እቅዱ መሰረት በከተማና ገጠር አካባቢዎች የተከናወኑ ያለፉት ስድስት ወራት አፈጻጸም ላይም ይመክራል ተብሏል፡፡ስራ አስፈጻሚው በስብሰባው እነዚህን ጉዳዮች እስከ መጪው አርብ ከገመገመ በኋላ የደኢህዴን ማዕከላዊ ኮሚቴ ደግሞ በተመሳሳይ አጀንዳ እንደሚመክር የጽህፈት ቤቱ መረጃ ያመለክታል፡፡